ประกาศธนาคารแห่งประเทศไทยประกาศธนาคารแห่งประเทศไทยที่ สนส. ๑๖/๒๕๕๓เรื่องการกำหนดให้บริษัทบริหารสินทรัพย์ยื่นรายงาน[๑] ๑. เหตุผลในการออกประกาศเนื่องจากธนาคารแห่งประเทศไทยได้ออกประกาศธนาคารแห่งประเทศไทยที่สนส. ๑๒/๒๕๕๓ ลงวันที่ ๓ ธันวาคม ๒๕๕๓ เรื่อง การจัดทำและการประกาศงบการเงินของบริษัทเงินทุนและบริษัทเครดิตฟองซิเอร์เพื่อรองรับการถือปฏิบัติตามมาตรฐานการบัญชีและมาตรฐานการรายงานทางการเงินที่สอดคล้องกับมาตรฐานการบัญชีระหว่างประเทศและมาตรฐานการรายงานทางการเงินระหว่างประเทศที่สภาวิชาชีพบัญชีได้กำหนดให้มีผลบังคับใช้สำหรับงบการเงินที่เริ่มต้นในหรือหลังวันที่๑ มกราคม ๒๕๕๔ เป็นต้นไป และประกาศธนาคารแห่งประเทศไทยที่ สนส. ๒๔/๒๕๕๒ ลงวันที่๑๑ ธันวาคม ๒๕๕๒ เรื่องการกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติกำหนดให้บริษัทบริหารสินทรัพย์จัดทำงบการเงินตามรูปแบบที่ธนาคารแห่งประเทศไทยกำหนดสำหรับบริษัทเงินทุนดังนั้นธนาคารแห่งประเทศไทยจึงได้ปรับปรุงแบบรายงานที่บริษัทบริหารสินทรัพย์ต้องยื่นต่อธนาคารแห่งประเทศไทยเพื่อให้สอดคล้องกับการจัดทำงบการเงิน๒. อำนาจตามกฎหมายอาศัยอำนาจตามความในมาตรา๑๑/๑ แห่งพระราชกำหนดบริษัทบริหารสินทรัพย์ พ.ศ. ๒๕๔๑ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดบริษัทบริหารสินทรัพย์พ.ศ. ๒๕๔๑ พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา๒๙ ประกอบกับมาตรา ๓๖ มาตรา ๓๙ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ธนาคารแห่งประเทศไทยออกข้อกำหนดเกี่ยวกับการยื่นรายงานที่บริษัทบริหารสินทรัพย์ต้องถือปฏิบัติตามที่กำหนดในประกาศฉบับนี้๓. ขอบเขตการบังคับใช้ประกาศฉบับนี้ให้ใช้บังคับกับบริษัทบริหารสินทรัพย์ตามกฎหมายว่าด้วยบริษัทบริหารสินทรัพย์ทุกแห่ง๔. ประกาศและหนังสือเวียนที่ยกเลิกประกาศธนาคารแห่งประเทศไทยลงวันที่ ๒๙ ธันวาคม ๒๕๔๙ เรื่อง การกำหนดให้บริษัทบริหารสินทรัพย์ยื่นรายงาน๕. เนื้อหา๕.๑การจัดทำแบบรายงานให้บริษัทบริหารสินทรัพย์ยื่นรายงานที่ครบถ้วนและตรงต่อความเป็นจริงโดยเป็นไปตามรูปแบบและคำอธิบายรายการของรายงานที่ธนาคารแห่งประเทศไทยกำหนดตามแนบเพื่อประโยชน์ในการติดตามผลการดำเนินงานและการแก้ไขปัญหาสินทรัพย์ด้อยคุณภาพดังนี้(๑)รายงานฐานะการเงินและผลการดำเนินงานการบริหารสินทรัพย์ด้อยคุณภาพ(๑.๑)รายงานแสดงฐานะการเงิน ตามแบบรายงาน บบส. ๓ ที่ธนาคารแห่งประเทศไทยกำหนดพร้อมรายละเอียดประกอบตามเอกสารแนบ ๑(๑.๒)รายงานแสดงสถานะลูกหนี้ด้อยคุณภาพที่รับซื้อหรือรับโอน ตามแบบรายงาน บบส. ๔ที่ธนาคารแห่งประเทศไทยกำหนดตามเอกสารแนบ ๒(๑.๓)รายงานกำไรขาดทุนเบ็ดเสร็จ ตามแบบรายงาน บบส. ๕ที่ธนาคารแห่งประเทศไทยกำหนดตามเอกสารแนบ ๓(๒)รายงานการเรียกเก็บสินเชื่อด้อยคุณภาพที่รับซื้อหรือรับโอนมาและการบริหารทรัพย์สินรอการขายและสินทรัพย์อื่น ตามแบบรายงาน บบส. ๑๓ที่ธนาคารแห่งประเทศไทยกำหนด ตามเอกสารแนบ ๔(๓)รายงานที่เกี่ยวข้องกับอสังหาริมทรัพย์รอการขาย(๓.๑)รายงานการจำหน่ายอสังหาริมทรัพย์รอการขาย ตามแบบรายงาน บบส. ๖.๑ที่ธนาคารแห่งประเทศไทยกำหนดตามเอกสารแนบ ๕(๓.๒)รายงานยอดคงค้างอสังหาริมทรัพย์รอการขาย ตามแบบรายงาน บบส. ๖.๒ ที่ธนาคารแห่งประเทศไทยกำหนดตามเอกสารแนบ๖๕.๒การกำหนดจำนวนหน่วยในการจัดทำแบบรายงานให้บริษัทบริหารสินทรัพย์แสดงแบบรายงานเป็นจำนวนหน่วยดังนี้(๑)แบบรายงาน บบส. ๓ แบบรายงาน บบส. ๕ แบบรายงาน บบส. ๖.๑ และแบบรายงาน บบส. ๖.๒ให้แสดงเป็นหน่วยของหลักบาท (ไม่ต้องมีทศนิยม) และใส่เครื่องหมายจุลภาค "," หลังหลักพันและหลักล้าน(๒)แบบรายงาน บบส. ๔ ให้แสดงเป็นหน่วยของหลักพันบาท (ไม่ต้องมีทศนิยม) และใส่เครื่องหมายจุลภาค","หลังหลักพันและหลักล้าน(๓)แบบรายงาน บบส. ๑๓ ให้แสดงเป็นหน่วยของหลักล้านบาท (ไม่ต้องมีทศนิยม) โดยให้ใส่เครื่องหมายจุลภาค","หลังหลักพันและหลักล้าน ทั้งนี้ กรณีร้อยละ ให้แสดงข้อมูลทศนิยม ๒ตำแหน่ง๕.๓การกำหนดระยะเวลาในการจัดทำแบบรายงานให้บริษัทบริหารสินทรัพย์จัดทำแบบรายงานตามความถี่ดังนี้(๑)แบบรายงาน บบส. ๓ พร้อมรายละเอียดประกอบ ให้จัดทำทุกเดือน(๒)แบบรายงาน บบส. ๔ แบบรายงาน บบส. ๕ และ แบบรายงาน บบส. ๑๓ ให้จัดทำทุกไตรมาส ทั้งนี้ สำหรับแบบรายงาน บบส. ๕ให้แสดงข้อมูลในแต่ละไตรมาสดังนี้(๒.๑)ไตรมาสที่ ๑ ให้แสดงข้อมูลรายได้และค่าใช้จ่ายสำหรับงวด ๓ เดือน สิ้นสุดวันที่ ๓๑มีนาคม(๒.๒)ไตรมาสที่ ๒ ให้แสดงข้อมูลรายได้และค่าใช้จ่ายสำหรับงวด ๖ เดือน สิ้นสุดวันที่ ๓๐มิถุนายน(๒.๓)ไตรมาสที่ ๓ ให้แสดงข้อมูลรายได้และค่าใช้จ่ายสำหรับงวด ๓ เดือน สิ้นสุดวันที่ ๓๐กันยายน(๒.๔)ไตรมาสที่ ๔ ให้แสดงข้อมูลรายได้และค่าใช้จ่ายสำหรับงวด ๖ เดือน สิ้นสุดวันที่ ๓๑ธันวาคม(๓)แบบรายงาน บบส. ๖.๑ และ แบบรายงาน บบส. ๖.๒ ให้จัดทำทุก ๖ เดือน สิ้นสุดวันที่ ๓๐มิถุนายน และ ๓๑ ธันวาคม(๓.๑)แบบรายงาน บบส. ๖.๑ให้รายงานเป็นยอดรวมการจำหน่ายอสังหาริมทรัพย์รอการขายแต่ละประเภทตามแหล่งที่ได้รับมาในงวดที่รายงานตามรหัสที่กำหนดทั้งนี้ หากไม่มีการจำหน่ายอสังหาริมทรัพย์รอการขายในงวดใดให้จัดส่งรายงานในงวดนั้น โดยรายงานข้อมูลเป็น ๐ และในช่องหมายเหตุให้ระบุว่า ไม่มีการขายด้วย(๓.๒)แบบรายงาน บบส. ๖.๒ให้รายงานเป็นยอดรวมอสังหาริมทรัพย์รอการขายคงค้างแต่ละประเภทตามแหล่งที่ได้รับมาตามรหัสที่กำหนดทั้งนี้ หากไม่มียอดคงค้างอสังหาริมทรัพย์รอการขายในงวดใดให้จัดส่งรายงานในงวดนั้น โดยรายงานข้อมูลเป็น ๐ และในช่องหมายเหตุให้ระบุว่า ไม่มียอดคงค้างด้วย๕.๔การจัดส่งแบบรายงาน(๑)ให้บริษัทบริหารสินทรัพย์จัดส่งแบบรายงานตามรูปแบบ Excel file ที่ธนาคารแห่งประเทศไทยกำหนดโดยส่งผ่านช่องทางการรับส่งข้อมูลของระบบ DMS Data Acquisition ทาง Internet ภายในสิ้นเดือนถัดจากวันสิ้นเดือนวันสิ้นไตรมาส หรือวันสิ้นงวดที่ต้องรายงาน แล้วแต่กรณี ทั้งนี้หากวันที่ครบกำหนดส่งแบบรายงานตรงกับวันหยุด ให้จัดส่งภายในวันทำการถัดไป(๒)กรณีที่บริษัทบริหารสินทรัพย์ได้รับอนุญาตให้ประกอบธุรกิจแล้วแต่ยังมิได้เปิดดำเนินการให้บริษัทบริหารสินทรัพย์ดังกล่าวจัดส่งแบบรายงานเมื่อเริ่มเปิดดำเนินการตามรูปแบบและกำหนดเวลาที่กำหนดไว้ใน๕.๔ (๑)๖. วันเริ่มต้นบังคับใช้ประกาศฉบับนี้ให้ถือปฏิบัติกับแบบรายงานที่บริษัทบริหารสินทรัพย์จัดทำที่เริ่มต้นในหรือหลังวันที่๑ มกราคม ๒๕๕๔ เป็นต้นไปประกาศ ณ วันที่ ๑๕ธันวาคม พ.ศ. ๒๕๕๓ประสาร ไตรรัตน์วรกุลผู้ว่าการธนาคารแห่งประเทศไทย[เอกสารแนบท้าย]๑.รายงานแสดงฐานะการเงิน (เอกสารแนบ ๑ บบส. ๓)๒.รายงานแสดงสถานะลูกหนี้ด้อยคุณภาพที่รับซื้อหรือรับโอน (เอกสารแนบ ๒ บบส. ๔)๓.รายงานกำไรขาดทุนเบ็ดเสร็จ (เอกสารแนบ ๓ บบส. ๕)๔.รายงานการเรียกเก็บสินเชื่อด้อยคุณภาพที่รับซื้อหรือรับโอนมาและการบริหารทรัพย์สินรอการขายและสินทรัพย์อื่น (เอกสารแนบ ๔ บบส. ๑๓)๕.รายงานการจำหน่ายอสังหาริมทรัพย์รอการขาย (เอกสารแนบ ๕ บบส. ๖.๑)๖.รายงานยอดคงค้างอสังหาริมทรัพย์รอการขาย (เอกสารแนบ ๖ บบส. ๖.๒)(ดูข้อมูลจากภาพกฎหมาย)ปริยานุช/ผู้จัดทำ๔ มกราคม ๒๕๕๔ณัฐวดี/ตรวจ๔ มกราคม ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๑๔๘ ง/หน้า ๓๑/๒๔ ธันวาคม ๒๕๕๓